En 16-årig dreng fra Hjørring har mistet livet i en tragisk knallertulykke , natten til lørdag. På sin knallert kørte den 16-årige ind i et træ, angiveligt i høj fart. Ulykken skete på Frilandsvej i Hjørring, mellem ringvejen og Bispensgade. Kollisionen gav så alvorlige kvæstelser, at en læge senere kunne erklære drengen død. Nordjyllands Politi fortæller til TV2 Nord, at ulykken nu undersøges nærmere for at klargøre de tekniske omstændigheder, der kostede knallertføreren livet. De pårørende til den 16-årige er underrettet om ulykken.
En kollision med et træ kostede natten til lørdag en 16-årige livet på Frilandsvej i Hjørring.